TV7 JERUUSALEMMA UUDISED
Meie tänased teemad -
Siinai terrorirünnakus hukkus palverändureid
Iraan ei paindu tuumaleppe ees
Abbas valmis Iisraeli tunnustama
Iisrael endiselt põuaga silmitsi
Jeruusalemma lähedalt leiti iidse küla varemed
TV7 Jeruusalemma Uudistest - Shalom!
The Jerusalem Post kirjutab eelmisel esmaspäeval Siinail
bussis toimunud terrorirünnakust,
kus hukkus kaks ja sai haavata 14 Lõuna-Korea palverändurit.
Surma sai ka egiptlasest bussijuht.
Rünnakus süüdistati džihaadi- rühmitust Ansar Bayt al-Maqdisi,
kes ähvardas uute rünnakutega Iisraeli majanduse kahjustamiseks.
Lõuna-Korea palverändurid olid naasmas Eilati
ca 10 km kaugusel Siinail asuvast Püha Katariina kloostrist,
mis on populaarne turismiobjekt Tabas.
See oli esimene rünnak turistide vastu
pärast Egiptuse presidendi Morsi kukutamist mullu juulis.
Rünnaku korraldanud rühmitus tahab sellise terrori tavaliseks muuta
ja kahjustada Iisraeli majandust,
et iisraellased ei suudaks nende väitel moslemeid kahjustada.
Egiptuse majandus on viimaseil aastail kannatanud
poliitilise ebastabiilsuse ja vägivalla tõttu.
Lõuna-Korea palverändurite vastu tehtud rünnak annab tugeva löögi
hiljuti vaikselt elavnema hakanud Egiptuse turismile,
kui antud dzžihaadirühmitus tahab selliseid rünnakuid tulevikuski teha.
Ansar Bayt al-Maqdis on Egiptuses mitmeid rünnakuid korraldanud.
Mullu püüti tappa Kairos Egiptuse siseministrit.
2004. a Tabas toimunud rünnakus hukkus 34 inimest,
kellest osad olid iisraellased.
Israel Today sõnul Iraaniga peetavad tuumakõnelused ilmselt nurjuvad.
Nii väidab veel hiljuti USA presidendi tähtsaima nõunikuna töötanud
poliitika tippekspert Gary Samore Harvardi Ülikoolist.
Tema väitel on Lääne diplomaatial väga väike võimalus
takistada Iraanil oma tuumarelvahanget teostamast.
Samore'i sõnul pole Lääs andnud Iraanile piisavalt põhjust tunda,
et see peab oma tuumarelvataotlustest loobuma.
Iisrael on teinud juba aastaid samasugust kriitikat.
Lääne diplomaatiakatsed pole olnud piisavalt tõhusad,
veenmaks Iraani, et neil ei tasu oma tuumaprojektiga edasi minna.
Samore'i väitel oli Iraan kohe vastu sellistele mööndustele,
mille abil võiks nende tuumarelvaprojekti võimatuks muuta,
näiteks Iraani mitmete tuumatehaste tegevuse lõpetamine.
Nüüd tundvat lääneriigid end seotuna diplomaatilise protsessiga,
kuni Iraan püsib kõnelustelauas,
isegi kui iraanlased on vastu kõigile tõsiseltvõetavatele ettepanekutele.
Samore'i sõnul võib see protsess kesta aastaid, kuni Iraan tunneb,
et on positsioonis, kus võib kõnelused katkestada
ja tuumalõhkepäid testima hakata.
Samore ei usu, et miski muu võiks takistada Iraani tuumarelvahanget
kui USA ja selle liitlaste ulatuslik rünnak,
mida teatavasti üsna kindlasti ei juhtu.
Kõik muu lükkaks vältimatut vaid edasi,
mis paistab olevat praeguse Lääne juhtkonna ainus tegevusviis.
Samore'i arvates jõuavad Obama ja Euroopa juhid leppeni,
millega Iraani tuumaprogrammi teostumine,
kui ja millal Iraan seda teostada tahab,
lükkub edasi aasta võrra.
Selle puhvri abil võiksid Iraani vaenlased valmistuda selleks,
et Islamivabariik muutub liialt sõjakaks,
kuid Obama ja Lääne pareguse õrnakäelise hoiakuga
ei sunnita Iraani isegi sellise korraldusega nõustuma.
Arutz Sheva teatel ütles PLO tippametnik Nabil Amaro,
et PO juht Mahmoud Abbas on valmis Iisraeli tunnustama.
Iisraeli ajalehe Ma'ariv eelmise neljapäeva teate järgi
väitis Amaro PO TVs, et Abbas nõustub Iisraeli juudiriigks tunnustama
USA välisminister Kerry vahendatud kõneluste osana.
Iisrael on nõudnud, et PO tunnustaks Iisraeli juutide kodumaaks,
millest Abbas on seni keeldunud.
Abbasi väitel on PO juba tunnustanud Iisraeli olemasoluõigust
ja lubanud respekteerida kõneluste tulemusel sündivaid piire.
Abbasi väitel hävitatakse Iisraeli juudiriigiks nimetamisega
sealsete araablaste õigused, ja PO ei saa enam nõuda,
et Iisrael võtaks vastu sadu tuhandeid araablasi.
PO nõuab juba kaua aega, et Iisrael võtaks vastu
miljoneid Iisraelist 1948. a põgenenud araablaste järglasi,
kes uputaksid Iisraeli ja viiksid juudiriigi hävinguni.
Iisraeli peaministri Benjamin Netanyahu väitel
on Iisraeli juudiriigiks tunnustamine
Lähis-Ida konflikti lahendamisel tähtsaim faktor.
Palestiinlased peavad selle muutumatu faktiga arvestama
ja kaotama palestiinlaste rahvuslikud nõuded naasmisõiguse
või mingi teise riigi moodustamise suhtes,
ütles Netanyahu hiljuti kabinetiistungil.
PO ametniku Amaro väitel on PO avatud USAst ja Euroopast
lähtuvaile loovatele ideedele konflikti lahendamiseks,
ja ootab Kerry vahendatud kõneluste jätkumist algse plaani järgi.
Israel Today teatel hoiatavad eksperdid iisraellasi
taas tõsise veepuuduse eest.
Mullu talvel sadas rikkalikult nagu tänavugi talve alguses.
Detsembri alguse talvetorm tõi Iisraeli ebaharilikult varast lund.
Jaanuaris ja veebruaris pole aga kogu riigis pea üldse sadanud.
Veeekspertide väitel võib Iisraeli tänavugi veekriis oodata.
Allesjäänud talvekuudest ei piisa veepuuduse kaotamiseks
ja täitma pea sademeteta talve tekitatud veedefitsiiti.
Põllumehed kasutavad juba praegu
tavaliselt alles aprillis käiku minevaid veevarusid.
Ynet Newsi teatel leiti Jeruusalemma viiva peatee veerest
2300 aastat vana küla varemed.
Maaasulas elati Teise templi ajal hinnanguliselt 200 aastat.
Küla varemed leiti algselt 2013. a juunis,
kui Iisraeli gaasifirma asus ehitama
rannikult Jeruusalemma äärelinna viivat gaasijuhet.
Iisraeli Muinsuskaitseamet teostas viimased 6 kuud
ca 750 ruutmeetri suurusel alal arheoloogilisi päästetöid.
Väikelinnas on mõni kivimaja ja kitsaste tänavate võrgustik.
Ehitised koosnesid mitmest ruumist ja siseõuest.
Igas majas elas ilmselt üks pere.
Iisraeli muinsuskaitsjate sõnul muudetakse gaasijuhtme trajektoori
ja arheoloogiline piirkond avatakse avalikkusele.
Need olid meie tänased uudised. Shalom ja kohtumiseni!
Tõlge: Monika Jaaguri